Foto: Sergey Guneyev/RIA «Novosti» Rossiya prezidenti matbuot kotibi Dmitriy Peskovning ma’lum qilishicha, RF yetakchisi Vladimir Putinning tashqi siyosatdagi asosiy maqsadi ichki vazifalarga yechim topish bo‘yicha sharoitlar bilan ta’minlashdir. Bu haqda RT xabar bermoqda. «Mening fikrimcha, Putinning tashqi siyosat va xalqaro munosabatlardagi asosiy maqsadi ichki vazifalarga yechim topish uchun qulay sharoitlarni ta’minlashdan iboratdir», - deya aytib o‘tdi Peskov. Shuningdek uning ta’kidlashicha, prezident o‘z oldida turgan ichki vazifalarni aniq tushunib turibdi.